钦定古今图书集成/明伦汇编/氏族典/第190卷 > 萧忽古
## 钦定古今图书集成/明伦汇编/氏族典/第190卷 > 萧忽古

按《辽史萧忽古传》：“忽古，字阿斯怜，性忠直，趫捷有力。
甫冠，补禁军。咸雍初，召为护卫。时北院枢密使耶律
乙辛以狡佞得幸，肆行凶暴，忽古伏于桥下，伺其过，
欲杀之，俄以暴雨坏桥不果。后又欲杀于猎所，为亲
友所阻。太康三年，复欲杀乙辛及萧得里特等，乙辛
知而械系之，考劾不服，流于边。及太子废，徙于上京”，
召忽古至杀之。乾统初，追赠龙虎卫上将军。